REPUBLIKA HRVATSKA

ZAGREBAČKA ŽUPANIJA

GRAD SAMOBOR

OSNOVNA ŠKOLA MILANA LANGA

BREGANA, Langova 2

KLASA: 007-04/22-05/01

URBROJ: 238-27-15-22-2

U Bregani, 24. 3. 2022.

ZAPISNIK

sa sjednice VIJEĆA RODITELJA Osnovne škole Milana Langa, Bregana, održane u četvrtak, 24.3.2022., s početkom u 18:30 sati.

**Nazočni članovi Vijeća roditelja:**

Ivana Martinjak (1.a), Dario Grgurević ( 1.b), Natalija Maroš (1.c), Ana Bošnjak (2.a), Marko Matijaščić (2.c), Sandra Runtas (3.a), Kristina Špelko (4.a), Johan Jambor (4.b), Tihana Matijaščić (4. c), Vjekoslav Jug (5.a), Snježana Grdović (5.b), Katarina Zdjelar Rubinić (5.c), Andrea Beribak (6.a), Irena Igrec (6.b), Kristina Gušić (6.c), Marija Kaurić (7.b), Diana Begović Cvetković (8.c), Antonija Rešetar (g2), Marija Gvozdanović (ns)

**Nenazočni članovi Vijeća roditelja:**

Anita Tole Levenski (2.b), Aleksandra Vuk (3.b), Maja Noršić (3.c), Željka Skukan Šoštarić (7.c), Marija Štrkalj (8.a), Bernarda Fauković (7.a), Ana-Marija Sokolović (8.b), Jadranka Kršlin (g1)

**Ostali nazočni:**

Igor Matijašić (ravnatelj), Željka Ceglec (pedagoginja), Ljiljana Fresl (defektologinja)

Ravnatelj škole, Igor Matijašić, nakon uvodnog pozdrava nazočnih članova prepušta riječ predsjedniku Vijeća roditelja, Marku Matijaščiću koji otvara 2. sjednicu Vijeća za koju se utvrđuje sljedeći

D N E V N I R E D:

1. Verifikacija zapisnika s prethodne, 1. sjednice Vijeća roditelja
2. Natjecanja i smotre
3. Dan škole – 60 godina škole u Bregani
4. Razno

**Ad 1) Verifikacija zapisnika s prethodne, 1. sjednice Vijeća roditelja**

Zapisnik s prethodne sjednice je jednoglasno verificiran od strane prisutnih članova Vijeća.

**Ad 2)** **Natjecanja i smotre**

Ravnatelj škole, Igor Matijašić, upoznaje Vijeće roditelja s rezultatima učenika naše škole na školskim i županijskim natjecanjima te poimenice javno pohvaljuje sve učenike i njihove mentore koji su se svojim znanjem i radovima plasirali na županijska natjecanja.

Ravnatelj škole, Igor Matijašić, je obavijestio članove Vijeća roditelja da je naša škola bila domaćin Županijskog natjecanja iz povijesti koje je okupilo 76 učenika i 34 mentora osnovnih i srednjih škola s područja Zagrebačke županije. Osim samog natjecanja, sudionicima je predstavljeno naše mjesto i grad Samobor kroz niz događanja, kako bi djeci posjet našoj sredini bio zapamćen kao lijepo iskustvo.

**Ad3) Dan škole – 60 godina škole u Bregani**

Ravnatelj škole, Igor Matijašić, ukratko je najavio da se 20. svibnja obilježava 60. godišnjica školske zgrade te se planira obilježavanje navedenog jubileja. Pozvao je članove Vijeća roditelja da sudjeluju u projektu prijedlozima za organizaciju kako bi se taj vrijedan jubilej dostojno proslavio.

**Ad4) Razno**

Predsjednik Vijeća roditelja, Marko Matijaščić, dao je riječ članovima Vijeća roditelja kako bi postavili pitanja i/ili iznijeli probleme s kojima se susreću. Raspravljalo se o dostupnosti i mogućnosti nabave priručnih materijala za djecu s poremećajem čitanja (disleksija), o satnici izbornih predmeta koji se održavaju u suprotnoj smjeni. Članovi Vijeća roditelja ističu da je takva satnica jedan od razloga za ispisivanjem djece iz izbornih predmeta te ravnatelj i stručni tim pojašnjavaju da radi ograničenosti školskog prostora, dislociranosti drugih školskih objekata na kojima se također provodi takva nastava te ograničenog broja djelatnika nije moguće organizirati satnicu kako bi se nastava izbornih predmeta organizirala u istom turnusu, početkom ili krajem nastavnog dana. Na upit člana Vijeća roditelja, ravnatelj daje okvir pravovremenog podnošenja pisanog zahtjeva učiteljskom vijeću za ispis iz izbornih predmeta, a koji je najkasnije do 30. lipnja tekuće godine za sljedeću školsku godinu, uz opravdani razlog. Nadalje, raspravljalo se mogućnostima za organizaciju jednosmjenske nastave, za koju je nužni preduvjet dodatni broj učionica, koji će se ostvariti izgradnjom sportske dvorane i dogradnjom škole, za koji projekt su djelomično rezervirana sredstva u Proračunu Grada Samobora za 2022. godinu i projekcijama za 2023. i 2024. Raspravljano je i o organizaciji programa škole u prirodi te je Vijeće roditelja informirano da se za sve pojedinosti oko organizacije budućih programa roditelji mogu aktivno uključiti preko svojih razrednika, obzirom da aktiv razrednika određuje program i mjesta koja bi bila primjerena za ostvarivanje planiranih ishoda ovakvih programa, a ravnatelj je još jednom istaknuo otvorenost škole i stručnih službi za razmatranje svih prijedloga za unapređenjem takvih programa. Kao odgovor na upit roditelja, pedagoginja Željka Ceglec informirala je Vijeće roditelja da je stručni tim prisutan u razredima u kojima se uoči problem te da se ciljano razgovora s djecom, no ističe se i nedostatak psihologa u stručnom timu, na kojeg škola po Državnom pedagoškom standardu osnovnoškolskog sustava odgoja i obrazovanja ima pravo, no isti se kontinuirano ne odobrava od strane nadležnog ministarstva.

Ravnatelj i stručna služba škole nastojali su članovima Vijeća roditelja odgovoriti na sva postavljena pitanja te su istakli važnost otvorene zajedničke suradnje s roditeljima u rješavanju svih izazova i situacija koje nas očekuju u nastavku školske godine.

Zaključeno s radom u 19:30 sati.

Zapisničar: Ravnatelj:

Andrea Beribak Igor Matijašić